రాధ (నటి)

రాధగా తన సినీ పేరుతో ప్రసిద్ధి చెందిన ఉదయ చంద్రిక (మళయాళం"രാധ); జ. జూన్ 3, 1966) భారతీయ సినీనటిటైమ్స్ ఆఫ్ ఇండియాలొ ఆమె జన్మదిన శుభాకాంక్షలు తెలిపే ఆర్టికల్ తెలుగు, తమిళ చలనచిత్రరంగములలో 80వ దశకములోని ప్రసిద్ధి చెందిన రాధ దక్షిణాది భాషలలో 250కు పైగా సినిమాలలో నటించింది. ఈమె అక్క అంబిక కూడా సినిమా నటే.

రాధ, భారతీరాజా సినిమా అళైగళ్ ఓయివత్తిళ్లైతో చిత్రరంగ ప్రవేశము చేసినది. 1980వ దశకములో అగ్రతారగా ఎదిగి ఆనాటి దక్షిణ భారత సినిమా రంగములోని అగ్ర నటులందరితో కలసి నటించింది. ఈమె రజినీకాంత్తో రాజాధిరాజా చిత్రములో, కమలహాసన్తో ఒరు ఖైదీయిన్ డైరీలో నటించింది. శివాజీ గణేషన్ సరసన నటించిన ముదళ్ మరియాదై చిత్రములో ఈమె నటన అత్యంత ప్రశంసలు అందుకొన్నది.

ఈమె తన నటనా జీవితపు తారాస్థాయిలో తన బంధువైన మణి అనే బొంబాయికి చెందిన వ్యాపారవేత్తను వివాహమాడి అక్కడ స్థిరపడినది. పెళ్ళి తర్వాత రాధ సినిమాలకు స్వస్తి చెప్పి బొంబాయిలో ప్రస్తుతము ఈమె ఒక రెస్టారెంటును నిర్వహిస్తున్నది. ముగ్గురు పిల్లలకు తల్లైన రాధ తన పెద్ద కూతురు కీర్తిగతో పాటు 8 సంవత్సరాల పాటు శాస్త్రీయ నృత్యాన్ని అభ్యసించి 2006 మార్చిలో చిదంబరము నటరాజ ఆలయములో ప్రతి సంవత్సరము జరిగే నాట్యాంజలి ఉత్సవములో నాట్య ప్రదర్శన చేసినది.
ఈమె కూతురు కార్తీక తెలుగులో మొదటి సారిగా హీరోయిన్ గా నటించినది ఆ చిత్రం పేరు జోష్ (2009)
చిత్ర సమాహారం
ఈమె నటించిన తెలుగు సినిమాల జాబితా:
 గోపాలకృష్ణుడు (1982)
 అత్తకు తగ్గ అల్లుళ్ళు (1982)
 జల్సారాయుడు (1983)
 చండశాసనుడు (1983)
 వసంత గీతం (1984)
 ఆదర్శవంతుడు (1984)
 గూండా (1984)
 నాగు (1984)
 రౌడీలకు సవాల్ (1984)
 దొంగ (1985)
 అడవిదొంగ(1985)
 రాక్షసుడు(1986)
 ఆయుధం
 పందిరి మంచం (1991)

 తమిళ సినిమాలు 
 మరుపక్కమ్

బయటి లింకులు
ఐ.ఎమ్.డీ.బీ లో రాధ పేజీ
చిత్రరంగానికి తిరిగిరానున్న రాధ - ఇండియా గ్లిత్జ్‌లో చిత్రమాలిక 
మూలాలు

వర్గం:తెలుగు సినిమా నటీమణులు
వర్గం:1966 జననాలు
వర్గం:కేరళ వ్యక్తులు
వర్గం:తమిళ సినిమా నటీమణులు
వర్గం:జీవిస్తున్న ప్రజలు